Eka Tkešelašvili
Eka Tkešelašvili (õieti Ekaterine Tkešelašvili; gruusia ეკატერინე ტყეშელაშვილი; sündinud 23. mail 1977 Thbilisis) on Gruusia jurist ja poliitik, alates 2010. aasta novembrist kuni 2012. aasta oktoobrini integratsiooni riigiminister. Eka Tkešelašvili on lõpetanud Thbilisi Riikliku Ülikooli; töötanud juristina ja riigiametnikuna; olnud Gruusia peaprokurör ja justiitsminister. 5. maist kuni 5. detsembrini 2008 oli ta Gruusia välisminister. Seejärel määrati ta Rahvusliku Julgeolekunõukogu sekretäriks.